**ЧРЕЗ**

**Г-ЖА ЦЕЦКА ЦАЧЕВА**

**ПРЕДСЕДАТЕЛ НА**

**НАРОДНОТО СЪБРАНИЕ**

**ДО**

**Г-ЖА МЕГЛЕНА КУНЕВА**

**ВИЦЕПРЕМИЕР И**

**МИНИСТЪР НА ОБРАЗОВАНИЕТО И**

**НАУКАТА**

**НА РЕПУБЛИКА БЪЛГАРИЯ**

**ВЪПРОС**

от Мартин Димитров Димитров

Народен представител от ПГ на Реформаторския блок, 24-ти МИР

На основание чл. 90, ал. 1 от Конституцията на Република България и чл. 91 от Правилника за организацията и дейността на Народното събрание, внасям въпрос

ОТНОСНО: **Относно необходимостта от изучаване на поне два чуждестранни езика в прогимназиалното образование**

**Уважаема госпожо Министър,**

Поредният европейски мониторингов доклад за образованието от 2015 г. подробно анализира проблеми, които следва да бъдат решавани. България е една от страните с най-нисък дял на учениците в прогимназиално образование, които изучават два или повече чужди езика – под 20% при близо 60% в ЕС. Конкурентоспособността на работната сила все повече зависи от доброто владеене на чужди езици, което трябва да е достатъчно интензивно през ученическите години.

Моят въпрос към Вас е в колко прогимназиални училища в България се изучават два или повече чужди езика? Не смятате ли, че в България трябва да се въведе масово и системно изучаване на поне два чужди езика в прогимназиалното образование?

Моля, отговорът на въпроса ми да бъде в **писмен** вид.

София, 30.03.2016 г. **Мартин Димитров**:

Народен представител от ПГ на РБ